3 การประกอบธุรกิจ

3.1 ลักษณะของผลิตภัณฑ์

บริษัทเป็นผู้ผลิตและจำหน่ายผลิตภัณฑ์คอมเพรสเซอร์
ซึ่งมีคุณสมบัติเป็นเครื่องอัดก๊าซทำหน้าที่อัดและดูดน้ำยาทำความเย็นในระบบทำความเย็นของตู้เย็น
ตู้แช่ ตู้ทำน้ำเย็น และ เครื่องปรับอากาศ โดยเป็นคอมเพรสเซอร์ระบบลูกสูบ (Reciprocating
Compressor) ปัจจุบันใช้กับน้ำยา R 134 a ซึ่งเป็นสารทำความเย็นที่ไม่ทำลายสิ่งแวดล้อม
(Ozone Friendly Substance) บริษัทที่ทำการผลิตภายใต้มาตรฐานและเทคโนโลยีของบริษัท
เทคัมเช่ โปรดักส์ สหรัฐอเมริกา (Tecumseh Procucts Company – U.S.A.)
โดยใช้เครื่องหมายการค้า Tecumseh สัญลักษณ์รูปหัวคนป่า มีขนาดตั้งแต่ 1/20 แรงม้า ถึง 2.5
แรงม้า

ผลิตภัณฑ์อื่นที่บริษัททำการผลิตและจำหน่ายคือ Pump Kit
เป็นชุดส่วนประกอบคอมเพรสเซอร์สำหรับนำไปผลิตเป็นคอมเพรสเซอร์ โดยจำหน่ายให้กับ
Tecumseh Products Company ซึ่งเป็นเจ้าของสิทธิการผลิต และ
เป็นผู้ร่วมลงทุนรายหนึ่งของบริษัท ณ โรงงานในประเทศสหรัฐอเมริกา และ ประเทศอินเดีย
นอกจากนี้บริษัทยังทำการผลิต Refrigeration Condensing Unit
ซึ่งเป็นส่วนประกอบสำหรับเครื่องทำความเย็น และยังรับจ้างผลิต Lamination Steel
และชิ้นส่วนต่างๆ ของคอมเพรสเซอร์อีกด้วย

บริษัท กุลธรเคอร์บี้เฟาน์ดรี่ จำกัดซึ่งเป็นบริษัทย่อย
เป็นผู้ผลิตผลิตภัณฑ์ชิ้นส่วนเหล็กหล่อจำหน่ายให้แก่ผู้ประกอบอุตสาหกรรมผลิตเครื่องยนต์ และ
ผู้ผลิตคอมเพรสเซอร์

3.2 ข้อจำกัดและสิทธิประโยชน์

บริษัทได้ทำสัญญากับ Tecumseh Products Company แห่งสหรัฐอเมริกาผู้เป็นเจ้าของเทคโนโลยี
เพื่อสิทธิการผลิตคอมเพรสเซอร์ภายใต้เครื่องหมายการค้า Tecumseh สัญลักษณ์รูปหัวคนป่า
โดยสัญญามีอายุถึงปี 2548 ซึ่งบริษัทจะต้องจ่ายค่าตอบแทนดังนี้

ขนิดของคอมเพรสเซอร์ ROYALTY FEE

คอมเพรสเซอร์สำหรับตู้เย็น ตู้แช่ 1 % ของยอดขาย

คอมเพรสเซอร์สำหรับเครื่องปรับอากาศ 1.5 % ของยอดขาย

สิทธิประโยชน์จากคณะกรรมการส่งเสริมการลงทุนในกิจการผลิตคอมเพรสเซอร์และชิ้นส่วนรวม

3 ฉบับ โดยได้รับสิทธิและประโยชน์ที่ยังไม่หมดอายุดังนี้

  - 6 -

ฉบับที่ 1 สิทธิและประโยชน์ได้สิ้นสุดแล้ว

ฉบับที่ 2 ได้รับยกเว้นอากรขาเข้าสำหรับแม่พิมพ์จนถึงปี 2547

ฉบับที่ 3 ได้รับอนุมัติส่งเสริมการลงทุนตามประกาศคณะกรรมการที่ 1/2542 ลงวันที่ 6

กรกฎาคม 2542

-   มาตรา 36(1) และ 36(2) เป็นเวลา 1 ปี นับแต่วันนำเข้าครั้งแรก (จะเริ่มใช้สิทธิ

  ภายในปี 2545)

3.3 การตลาดและภาวะการแข่งขัน

บริษัทใช้กลยุทธ์ในการสร้างความสัมพันธ์กับลูกค้าอย่างเป็นกระบวนการ จึงทราบถึงความต้อง

การและความคาดหวังของลูกค้าในอนาคต
นำไปสู่การพัฒนาผลิตภัณฑ์และบริการให้เป็นที่พึงพอใจของลูกค้า

ได้ตลอดไป บริษัทได้พัฒนากระบวนการผลิตให้มีประสิทธิภาพสูงสุด
เพื่อเพิ่มผลผลิตทำให้ต้นทุนการผลิตลดลง
เพื่อการแข่งขันบริษัทจึงยังไม่มีแนวโน้มที่จะขึ้นราคาผลิตภัณฑ์ในช่วง 1-2 ปีนี้

จุดเด่นทางการตลาดคือ บริษัทมีสถานภาพเป็นกลางเนื่องจากไม่ได้ผลิตสินค้าสำเร็จรูปเช่น ตู้เย็น

ตู้ทำน้ำเย็น ตู้แช่ และเครื่องปรับอากาศแข่งขันกับลูกค้า
จึงสามารจำหน่ายสินค้าให้กับลูกค้าได้ทุกราย

บริษัทจำหน่ายผลิตภัณฑ์ทั้งภายในประเทศและส่งออกไปยังประเทศต่างๆ
โดยมีสัดส่วนรายได้จากการจำหน่ายประมาณ 35:65 บริษัทกำหนดราคาสินค้าจากปัจจัยหลายอย่าง
เช่น ภาวะการแข่งขันและปริมาณสั่งซื้อของลูกค้า
ราคาสินค้าจำหน่ายในประเทศและราคาส่งออกที่ผ่านมาจะใกล้เคียงกับราคาของคู่แข่งขัน
แต่ถ้าเทียบกับสินค้านำเข้าแล้วสินค้าของบริษัทจะมีราคาสูงกว่า เนื่องจากภาระภาษีนำเข้าวัตถุดิบสูง
โดยเฉพาะคอมเพรสเซอร์ของบริษัทญี่ปุ่นที่ตั้งโรงงานอยู่ที่ประเทศประเทศสิงค์โปร
ซึ่งถือว่าเป็นคู่แข่งที่สำคัญ มีความได้เปรียบในเชิงธุรกิจ
เนื่องจากมีการผลิตเป็นจำนวนมากทำให้ต้นทุนการผลิตต่ำ และยังไม่ต้องมีภาระภาษีนำเข้าวัตถุดิบ
อีกทั้งเมื่อผลิตเป็นสินค้าสำเร็จรูปส่งเข้ามาจำหน่ายในประเทศไทย
ยังได้รับสิทธิภาษีตามข้อตกลงการค้าเสรีอาเซียน (AFTA) ซึ่งมีอัตราภาษีนำเข้าเพียงร้อยละ 5
มาตั้งแต่ปี 2541
ทำให้ราคาคอมเพรสเซอร์ที่ส่งเข้ามาจำหน่ายต่ำกว่าราคาจำหน่ายของผู้ผลิตในประเทศมาก

3.4 ลักษณะลูกค้า

  ส่วนใหญ่จะจำหน่ายผลิตภัณฑ์โดยตรงให้กับผู้ผลิตตู้เย็นรายใหญ่ (OEM) ซึ่งส่วนใหญ่เป็นผู้

ถือหุ้นของบริษัทมาตั้งแต่เปิดดำเนินการ ทั้งนี้เป็นไปตามเงื่อนไขของคณะกรรมการส่งเสริมการลงทุน
และ ขายให้กับผู้จัดจำหน่ายเพื่อขายแก่ ผู้ผลิตตู้แช่ ตู้ทำน้ำเย็นรายย่อย และบริการอื่นๆ
ส่วนตลาดหลักต่างประเทศคือ James N. Kirby Pty.Ltd. ประเทศออสเตรเลีย และ
ผู้ผลิตตู้เย็นในกลุ่มประเทศอาเซียนเกือบทุกประเทศ สำหรับการส่งออก Pump Kit
ซึ่งเป็นส่วนประกอบคอมเพรสเซอร์ จำหน่ายให้กับ Tecumseh Products Company ณ
โรงงานในประเทศสหรัฐอเมริกา และ อินเดีย

  - 7 -

ลูกค้ารายใหญ่ 10 รายแรกและสัดส่วนการขายใน 3 ปีที่ผ่านมา

อัตราร้อยละ/ยอดขาย

2544 2543 2542

1) FUJITSU GENERAL (THAILAND) 34.70 9.50 0.16

2) KULTHORN COMPANY CO.,LTD 13.95 19.85 19.45

3) SIMAC INTERNATIONAL CO.,LTD. 10.50 19.80 30.35

4) SUMSUNG 9.35 9.40 4.85

5) JAMES N.KIRBY PTY.LTD. 8.50 6.00 6.65

6) TOSHIBA (TTEI) 7.30 9.30 11.50

7) SONGSERM INTERTOOL 5.90 6.00 7.10

8) KANG YONG ELECTRIC PLC 5.10 7.45 7.05

9) DAEWOO 2.00 3.25 5.20

10) TECUMSEH COMPANY 1.50 4.10 1.55

ส่วนแบ่งในตลาด

คอมเพรสเซอร์สำหรับตู้เย็น ตู้แช่ และ ตู้ทำน้ำเย็น

บริษัท กุลธรเคอร์บี้ จำกัด (มหาชน) 32 %

บริษัท ซันโย ยูนิเวอร์แซล อีเล็คทริค จำกัด (มหาชน) 18 %

บริษัท ฮิตาชิ คอมเพรสเซอร์ (ประเทศไทย) จำกัด 20 %

คอมเพรสเซอร์นำเข้า 30 %

คอมเพรสเซอร์สำหรับเครื่องปรับอากาศ

บริษัท กุลธรเคอร์บี้ จำกัด (มหาชน) 12 %

บริษัท อุตสาหกรรมคอมเพรสเซอร์ไทย จำกัด 26 %

บริษัท สยามคอมเพรสเซอร์อุตสาหกรรม จำกัด 28 %

บริษัท ไดกิ้น (ประเทศไทย) จำกัด 18 %

บริษัท โค๊ปแลนด์ (ประเทศไทย) จำกัด 14 %

คอมเพรสเซอร์นำเข้า 2 %

3.5 การจัดหาผลิตภัณฑ์หรือบริการ

การผลิต บริษัทมีโรงงาน 1 แห่ง ตั้งอยู่ในนิคมอุตสาหกรรมลาดกระบัง กรุงเทพมหานคร
และมีบริษัทย่อยเพียงแห่งเดียว คือ บริษัท กุลธรเคอร์บี้เฟาน์ดรี่ จำกัด มีโรงงาน 1 แห่ง
ตั้งอยู่ในเขตอำเภอบางน้ำเปรี้ยว จังหวัดฉะเชิงเทรา

บริษัทมีนโยบายการผลิต โดยการคาดการณ์ยอดขายในปีถัดไปของฝ่ายจัดการ

- 8 -

กำลังการผลิตและปริมาณการผลิตจริง

(หน่วย : ล้านเครื่อง)

ปี 2544 ปี 2543 ปี 2542

กำลังผลิต คอมเพรสเซอร์ และ Pump Kit 3.30 3.30 3.30

ปริมาณการผลิตจริง

คอมเพรสเซอร์ 1.37 1.06 0.81

Pump Kit 0.08 0.14 0.01

รวมปริมาณการผลิต 1.45 1.20 0.82

อัตราเพิ่ม (ลด) ของปริมาณการผลิต 21% 46% 26%

การจัดหาวัตถุดิบและชิ้นส่วนที่สำคัญในการผลิตคอมเพรสเซอร์ อันได้แก่ เหล็กแผ่น ชิ้นส่วน

เหล็กหล่อ ชิ้นส่วนจากผงโลหะ (Sintered Parts) ลวดทองแดงอาบน้ำยา อลูมิเนียม
น้ำมันคอมเพรสเซอร์

สีเคลือบคอมเพรสเซอร์ และ ชิ้นส่วนอุปกรณ์ไฟฟ้า
บริษัทจัดซื้อจากทั้งภายในประเทศและต่างประเทศ

โดยมีสัดส่วนประมาณ 75 : 25 โดยมีแหล่งซื้อดังนี้

ในประเทศ

ชิ้นส่วนเหล็กหล่อ บริษัท กุลธรเคอร์บี้เฟาน์ดรี่ จำกัด

บริษัท ฉะเชิงเทราคาสติ้งเวิร์ค จำกัด

ลวดทองแดงอาบน้ำยา บริษัท กุลธรคอนโทรลส์ จำกัด

บริษัท ฮิตาชิ ลวดอาบน้ำยา จำกัด

ชิ้นส่วนจากผงโลหะ บริษัท ไทยซินเตอร์โปรดักส์ จำกัด

สีเคลือบคอมเพรสเซอร์ บริษัท นิปปอนเพนต์ (ประเทศไทย) จำกัด

ต่างประเทศ

เหล็กแผ่นและน้ำมันคอมเพรสเซอร์ จากประเทศญี่ปุ่น

อลูมิเนียม จากสหรัฐอเมริกา และแคนาดา

ชิ้นส่วนอุปกรณ์ไฟฟ้า จากบริษัทในเครือ Texas Instrument.

สำหรับ บริษัท กุลธรเคอร์บี้เฟาน์ดรี่ จำกัดซึ่งเป็นบริษัทย่อยผู้ผลิตชิ้นส่วนเหล็กหล่อนั้น
จัดหาวัตถุดิบคือเศษเหล็กจากบริษัทแม่และทั่วไป
ส่วนเคมีภัณฑ์ซื้อจากผู้นำเข้ามาจำหน่ายในประเทศทั่วไป